ai4bharat/Pralekha huggingface dataset:
गृह मंत्रालय
स्वातंत्र्याचा अमृत महोत्सव कार्यक्रमाअंतर्गत स्वातंत्र्य लढ्यातल्या अग्रणीं आणि दुर्लक्षित नायकांची माहिती युवकांपर्यंत नेण्यासाठी केंद्रीय औद्योगिक सुरक्षा बलाच्या वतीने देशभरातून 10 सायकल रॅलीचे आयोजन
पुणे ते राजघाट सायकल रॅलीचा येत्या 4 सप्टेंबर पासून होणार प्रारंभ
मुंबई/पुणे दि . 2 सप्टेंबर 2021
सीआयएसएफ अर्थात केंद्रीय औद्योगिक सुरक्षा बल, जे देशातील सर्व राष्ट्रीय महत्वाच्या आस्थापनांचे सुरक्षेचे काम करते, त्यांच्यावतीने स्वातंत्र्याचा अमृत महोत्सवानिमित्त देशाच्या विविध भागातून 10 सायकल रॅलीचे आयोजन केले आहे.
स्वातंत्र्य लढ्यात सहभागी झालेले अग्रणी आणि फारसे प्रसिद्ध नसलेल्या अशा काही वीरांची/ दुर्लक्षित नायकांची माहिती, देशातल्या युवा वर्गाला व्हावी या उद्देशाने ही रॅली आयोजित करण्यात आली आहे. स्वातंत्र्य प्राप्तीसाठी आपल्या स्वातंत्र्य सैनिकांनी केलेले बलिदान आणि त्याग याचा जनतेला विशेषतः युवा वर्गाला परिचय करून देणे हा या रॅलीचा उद्देश आहे.
सीआयएसएफचे सहाय्यक उप निरीक्षक धीरज कुमार जानीसे यांच्या नेतृत्वाखाली सर्वात लांब पल्ला असलेल्या या सायकल रॅलीचा येत्या 4 सप्टेंबरला पुणे येथून प्रारंभ होणार आहे. सुमारे 1703 किमी मार्गक्रमण करत महिनाभराचा प्रवास करून ही सायकल रॅली 2 ऑक्टोबरला राष्ट्रपिता महात्मा गांधी यांच्या जयंती दिनी नवी दिल्लीत राजघाट इथे पोहोचेल.या रॅलीमध्ये सीआयएसएफ चे 12 सायकलपटू सहभागी होणार आहेत.
ऐतिहासिक पुणे करारावर जिथे स्वाक्षऱ्या झाल्या त्या येरवडा तुरुंगापासून 4 सप्टेंबरला सकाळी 8 वाजता या सायकल रॅलीची सुरवात होणार आहे. सीआयएसएफचे वरिष्ठ अधिकारी आणि इतर मान्यवरांनी हिरवा झेंडा दाखवल्यानंतर ही रॅली , स्वातंत्र्य लढ्याशी संबंधित पुण्यातील दुसरे महत्वाचे ठिकाण असलेल्या आगाखान पॅलेसला भेट देउन आपली मार्गक्रमणा करणार आहे. 8 ऑगस्ट 1942 ला छोडो भारत ची हाक दिल्यानंतर ब्रिटीश सरकारने इथे महात्मा गांधीना 21 महिने स्थानबद्ध करून ठेवले होते. याच काळात महात्माजींच्या पत्नी कस्तुरबा आणि त्यांचे सचिव नारायण देसाई यांचे निधन झाले. गांधीजींचे वास्तव्य असलेल्या आगाखान पॅलेसमधील खोलीचे संग्रहालयात रुपांतर करण्यात आले आहे .
येरवडा कारागृह आणि आगाखान पॅलेस इथे शनिवारी यानिमित्त दोन स्वतंत्र कार्यक्रम होणार असून सहभागी सायकलपटूना प्रोत्साहन देण्यासाठी युवा वर्ग उपस्थित राहणार आहे.
ही रॅली 28 दिवसाच्या आपल्या प्रवासात ज्या शहरांमधून मार्गक्रमण करणार आहे त्यात हुतात्मा राजगुरू यांचे गाव असलेले राजगुरुनगर, संतवाडी, संगमनेर, नाशिक,चांदवड ,भोपाल, आग्रा,पालवल यांचा समावेश आहे. पुणे ते दिल्ली या मार्गातल्या राजगुरुनगर , मध्य प्रदेशातील भावरा  आणि शिवपुरी, मध्य प्रदेशातील  अशा महत्वाच्या ठिकाणी ही रॅली जाणार आहे.
स्वातंत्र्याच्या अमृत महोत्सवा अंतर्गत होत असलेल्या कार्यक्रमांचा भाग म्हणून काढण्यात येणाऱ्या या रॅली दरम्यान कोविड विषयक सर्व नियमांचे पालन केले जाणार आहे.
प्रातिनिधिक छायाचित्र
सीआयएसएफ हे भारत सरकारचे सशस्त्र बल असून अणुउर्जा केंद्रे, विमानतळ,दिल्ली मेट्रो तसेच लाल किल्ला, स्टाच्यु ऑफ युनिटी, ताज महाल यासारख्या महत्वाच्या राष्ट्रीय आस्थापना आणि स्मारकांचे संरक्षण करते.
Jaydevi PS/N. Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 317
आरोग्य आणि कुटुंब कल्याण मंत्रालय
भारतात गेल्या 24 तासात 70,421 नव्या कोरोना रुग्णांची नोंद,74 दिवसातली सर्वात कमी रुग्णसंख्या
66 दिवसानंतर भारतातली उपचाराधीन रुग्णसंख्या 10 लाखापेक्षा कमी
महिन्याभराहून जास्त काळ दैनंदिन नव्या रुग्णांच्या संख्येपेक्षा बरे होणाऱ्यांची संख्या जास्त
रुग्ण बरे होण्याचे प्रमाण 95.43%
दैनंदिन पॉझीटीव्हिटी दर 4.72%, हा दर 3 आठवडे 10 % पेक्षा कमी
भारतात दैनंदिन नव्या रुग्ण संख्येचा घटता कल जारी आहे.गेल्या 24 तासात देशात 70,421 दैनंदिन नव्या रुग्णांची नोंद झाली आहे. सलग सातव्या दिवशी 1 लाखापेक्षा कमी दैनंदिन नव्या रुग्णांची नोंद झाली आहे. केंद्र सरकार आणि राज्य सरकार/केंद्रशासित प्रदेशांच्या सातत्यपूर्ण आणि समन्वित प्रयत्नांचे हे फलित आहे.
भारतात उपचाराधीन रुग्ण संख्येतही सातत्याने घट होत आहे. देशातली उपचाराधीन रुग्णसंख्या आज 9,73,158 आहे. 66 दिवसानंतर भारतातली उपचाराधीन रुग्णसंख्या 10 लाखापेक्षा कमी आहे.
गेल्या 24 तासात उपचाराधीन रुग्णसंख्येत 53,001 ने घट झाली असून उपचाराधीन रुग्ण, देशाच्या एकूण पॉझीटीव्ह रुग्णांच्या 3.30% आहेत.
कोविड-19 संसर्गातून मोठ्या संख्येने रुग्ण बरे होत असल्याने दैनंदिन नव्या रुग्णांच्या संख्येपेक्षा बरे होणाऱ्यांची संख्या सलग 32 व्या दिवशीही जास्त आहे. गेल्या 24 तासात 1,19,501 रुग्ण कोरोनातून बरे झाले.
गेल्या 24 तासात दैनंदिन नव्या रुग्णांच्या संख्येच्या तुलनेत, बरे होणाऱ्यांची संख्या सुमारे 50,000  ने अधिक होती.
महामारीच्या सुरवातीपासूनच्या कोरोना बाधितामधून 2,81,62,947 लोक कोरोनातून बरे झाले असून गेल्या 24 तासात 1,19,501 रुग्ण बरे झाले. रुग्ण बरे होण्याचा दर उंचावत असून हा दर 95.43%, झाला आहे.
देशभरात चाचण्यांची क्षमता वाढवण्यात आली असून गेल्या 24 तासात 14,92,152 चाचण्या करण्यात आल्या असून भारताने आतापर्यंत सुमारे 38 कोटी चाचण्या केल्या आहेत.
देशभरात चाचण्या वाढवत असतानाच साप्ताहिक पॉझीटीव्हिटी दरामध्ये सातत्याने घट होत आहे. साप्ताहिक पॉझीटीव्हिटी दर सध्या 4.54% असून दैनंदिन पॉझीटीव्हिटी दर आज 4.72% आहे. सलग 21 व्या दिवशी हा दर 10 % पेक्षा कमी आहे.
आज सकाळी 7 वाजता प्राप्त झालेल्या अहवालानुसार 35,32,375 सत्राद्वारे कोरोना प्रतिबंधक लसीच्या एकूण 25,48,49,301 मात्रा देण्यात आल्या.
These include:
|
|
HCWs
|
|
1st Dose
|
|
1,00,51,785
|
|
2nd Dose
|
|
69,67,822
|
|
FLWs
|
|
1st Dose
|
|
1,67,57,575
|
|
2nd Dose
|
|
88,52,564
|
|
Age Group 18-44 years
|
|
1st Dose
|
|
4,12,71,166
|
|
2nd Dose
|
|
7,69,575
|
|
Age Group 45 to 60 years
|
|
1st Dose
|
|
7,57,08,102
|
|
2nd Dose
|
|
1,19,77,000
|
|
Over 60 years
|
|
1st Dose
|
|
6,25,81,044
|
|
2nd Dose
|
|
1,99,12,668
|
|
Total
|
|
25,48,49,301
पंतप्रधान कार्यालय
महाराष्ट्रात नेरळ-माथेरान टॉय ट्रेन पुन्हा सुरू झाल्याबद्दल पंतप्रधानांनी आनंद व्यक्त केला आहे
नवी दिल्ली, 26 ऑक्टोबर 2022
महाराष्ट्रात नेरळ-माथेरान टॉय ट्रेन पुन्हा सुरू झाल्याने हा निसर्गरम्य प्रवास आणखी अविस्मरणीय होईल, असे पंतप्रधान नरेंद्र मोदी यांनी आज म्हटले आहे.
पंतप्रधानांनी रेल्वे मंत्रालयाच्या ट्विटला उत्तर दिले:
“या निसर्गरम्य प्रवासाला आणखी अविस्मरणीय बनवत आहोत! स्थानिक पर्यटनासाठी चांगली बातमी…”S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी येत्या 28 डिसेंबर रोजी कानपूर मेट्रो रेल्वे प्रकल्पाचे उद्घाटन करणार
नागरी भागात वाहतूक व्यवस्था मजबूत करण्याच्या पंतप्रधानांच्या दूरदृष्टीचे या प्रकल्पात प्रतिबिंब
आयआयटी कानपूर च्या दीक्षांत समारंभातही पंतप्रधान होणार सहभागी तसेच ब्लॉकचेन-आधारित डिजिटल पदव्याचाही करणार शुभारंभ
दीक्षांत समारंभात, याच संस्थेने विकसित केलेल्या ब्लॉकचेन-प्रणित तंत्रज्ञानावर आधारित डिजिटल स्वरूपातल्या पदव्या विद्यार्थ्यांना प्रदान केल्या जाणार
पंतप्रधानांच्या हस्ते बिना-पांकी बहुउत्पादन पाईपलाइन प्रकल्पाचेही होणार उद्घाटन
पंतप्रधान नरेंद्र मोदी 28 डिसेंबरला  कानपूरला भेट देणार असून दुपारी दीड वाजता, कानपूर मेट्रो रेल्वे प्रकल्पाच्या पूर्ण झालेल्या टप्प्याचे त्यांच्या हस्ते लोकार्पण होणार आहे. तसेच या कार्यक्रमादरम्यान, पंतप्रधान बिना-पंकी बहुउत्पादन पाईपलाइन प्रकल्पाचेही उद्घाटन करणार आहेत. त्याआधी, सकाळी 11 वाजता, पंतप्रधान आयआयटी कानपूरच्या 54 व्या दीक्षांत समारंभात देखील प्रमुख पाहुणे म्हणून उपस्थित राहणार आहे.
नागरी भागातील वाहतूक व्यवस्था सुधारणे आणि अधिक बळकट करण्यावर पंतप्रधान नरेंद्र मोदी यांचा कायम भर असतो. कानपूर मेट्रो रेल्वेच्या या पूर्ण झालेल्या प्रकल्पाचे उद्घाटन या उद्दिष्टपूर्तीच्या दिशेने उचललेले हे आणखी एक पाऊल आहे. मेट्रोचा पूर्ण झालेला टप्पा आयआयटी कानपूर ते मोती झील पर्यंत आहे. पंतप्रधान नरेंद्र मोदी कानपूर मेट्रो रेल्वे प्रकल्पाचे निरीक्षण देखील करणार असून, आयआयटी मेट्रो स्थानक ते गीता नगर या भागात मेट्रोने प्रवासही करणार आहेत. या संपूर्ण मेट्रो रेल्वे प्रकल्पाची लांबी 32 किलोमीटर असून या प्रकल्पासाठी 11000 कोटी रुपयांपेक्षा अधिक निधी खर्च करण्यात आला आहे.
पंतप्रधान बिना-पंकी बहुउत्पादन पाईपलाइन प्रकल्पाचेही उद्घाटन करतील. या 356 किलोमीटर लांबीच्या प्रकल्पाची क्षमता वार्षिक 3.45 दशलक्ष मेट्रिक टन प्रतिवर्ष इतकी आहे. मध्यप्रदेशातील बिना तेल शुद्धीकरण प्रकल्पापासून सुरु होणारी ही पाईपलाइन कानपूरमधील पंकी इथे पोहोचते. या प्रकल्पाच्या बांधणीसाठी 1500 कोटी रुपयांचा खर्च आला आहे. यामुळे, या भागातल्या लोकांना बिना तेल शुद्धीकरण प्रकल्पातील पेट्रोलियम पदार्थ उपलब्ध होतील.
आयआयटी कानपूर इथे होणाऱ्या 54 व्या दीक्षांत समारंभात पंतप्रधान प्रमुख पाहुणे म्हणून उपस्थित राहतील. या दीक्षांत समारंभात, सर्व विद्यार्थ्यांना डिजिटल स्वरूपात पदव्या प्रदान केल्या जातील. विशेष म्हणजे, हे तंत्रज्ञान इथल्याच विद्यार्थ्यांनी ब्लॉकचेन-प्रणित तंत्रज्ञानाच्या आधारे विकसित केले आहे. या ब्लॉकचेन आधारित डिजिटल पदव्या पंतप्रधानांच्या हस्ते वितरित होतील.या डिजिटल पदव्या जगभरात कुठेही पडताळून बघता येतील आणि त्यात काहीही फेरफार करणे शक्य असणार नाही.
प्रधान वैज्ञानिक सल्लागार कार्यालय, भारत सरकार
प्रधान वैज्ञानिक सल्लागार कार्यालयाद्वारे कोविड 19 प्रकल्प: रुग्णालयांचा विस्तार
नवी दिल्ली, 13 जून 2021
देशाच्या विविध भागात कोविड -19 रुग्णांमध्ये वाढ झाल्यामुळे रुग्णालयांमधील पायाभूत सुविधांवर प्रचंड ताण होता. या दरम्यान नाविन्यपूर्ण अत्याधुनिक रुग्णालये एक मोठा दिलासा म्हणून पुढे आली. ही अत्याधुनिक रुग्णालये हा रुग्णालयाच्या पायाभूत सुविधांचा विस्तार आहे आणि हे रुग्णालय विद्यमान रुग्णालयाच्या इमारतीशेजारीच बांधले जाऊ शकते. प्रधान वैज्ञानिक सल्लागार कार्यालयाने राष्ट्रीय महत्वाच्या विविध प्रकल्पांना पाठिंबा देण्यासाठी खासगी क्षेत्रातील कंपन्या, देणगीदार संस्था आणि व्यक्तींना आमंत्रित केले. रुग्णालयांचा विस्तार हा प्रकल्प अशा प्रकारचाच एक उपक्रम आहे. जिथे सर्वाधिक कोविड रुग्णांची संख्या नोंदविण्यात आली त्या राज्यातील सुमारे 50 रुग्णालयांची आवश्यकता प्रधान वैज्ञानिक सल्लागार कार्यालयाकडून निश्चित करण्यात आली
भारतीय तंत्रज्ञान संस्था, मद्रास  यांनी मॉड्यूलस हाउसिंग या स्टार्ट-अप उपक्रमाद्वारे मेडिकॅब रुग्णालये विकसित केली. या उपक्रमाद्वारे 3-आठवड्यांच्या कालावधीत 100 खाटा असलेली रुग्णालयाची विस्तारीत सुविधा उभारण्यात येते. मेडीकॅब रुग्णालये अतिदक्षता विभाग  च्या समर्पित क्षेत्रासह तयार केली गेली आहेत ज्यात जीवरक्षक उपकरणे आणि वैद्यकीय उपकरणे समाविष्ट आहेत. एका जागेवरून दुसऱ्या जागी हलवता येतील अशा या 'निगेटीव्ह प्रेशर पोर्टेबल रुग्णालये ' यांची टिकाऊ क्षमता साधारण 25 वर्षे आहे, आणि भविष्यात कोणत्याही आपत्तीच्या प्रतिसादासाठी या रुग्णालयांना एका आठवड्यापेक्षा कमी कालावधीत देखील हलवले जाऊ शकते. ही वेगाने तैनात करण्यात येणारी रुग्णालये कोविड-19, विरुद्धच्या भारताच्या लढ्यात विशेषत: ग्रामीण भागात आणि छोट्या शहरांमध्ये.आरोग्याच्या प्रमुख पायाभूत सुविधांमधील दरी कमी करतील. ओएस / पीएसए हे प्रकल्प देशभरात वेगवेगळ्या क्षेत्रात राबविण्यासाठी सीएसआर समर्थन मिळविण्यासाठी सक्रियपणे कार्यरत आहेत. हे प्रकल्प देशभरात वेगवेगळ्या क्षेत्रात राबविण्याच्या दृष्टीने सीएसआर म्हणजेच उद्योगांकडून सामाजिक उत्तरदायित्व साहाय्य मिळविण्यासाठी प्रधान वैज्ञानिक सल्लागार कार्यालय सक्रियपणे कार्यरत आहेत.
मॉड्यूलस हाऊसिंगने अमेरिकन इंडियन फाउंडेशन  च्या मदतीने मेडिकॅब विस्तारीत रुग्णालये तैनात करण्यास सुरवात केली आहे. मास्टरकार्ड, टेक्सास इंस्ट्रुमेंट्स , झेडस्केलर, पीएनबी हाउसिंग, गोल्डमन सॅक्स, लीनोवो आणि नॅसकॉम फाउंडेशननेही सामाजिक उत्तरदायित्व साहाय्य वाढविले आहे.
बिलासपूर ; अमरावती, पुणे, आणि जालना  या ठिकाणी 100 खाटा असलेल्या रुग्णालयांचा पहिला संच सुरु केला जात आहे.
या प्रकल्पाविषयीच्या शंकांविषयी लिहा
industry-engagement[at]psa[dot]gov[dot]in
प्रकल्पांच्या विस्तृत माहितीसाठी इथे भेट द्या : https://www.psa.gov.in/innovation-science-bharatM.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 195.72 कोटी पेक्षा जास्त लस मात्रा केल्या उपलब्ध
राज्ये आणि केंद्रशासित प्रदेशांकडे अजूनही 7.08 कोटींपेक्षा अधिक न वापरलेल्या लस मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाच्या सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,95,72,02,325
|
|
BALANCE AVAILABLE
|
|
7,08,19,940
केंद्र सरकारने सुमारे 195.72  कोटी पेक्षा जास्त लस मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
7.08  कोटी पेक्षा जास्त न वापरलेल्या उपयुक्त लस मात्रा राज्ये आणि केंद्रशासित प्रदेशांकडे अद्याप शिल्लक आहेत.
कृषी मंत्रालय
लॉकडाउन निर्बंधांवर मात करीत उन्हाळी पिकांची पेरणी अविरत सुरू
तांदूळ लागवडीखालील क्षेत्रात 8.77% वाढ झाल्याने उन्हाळी पिकांच्या लागवडीखालील क्षेत्रात 11.64% पर्यंत वाढ
नवी दिल्ली, 11 एप्रिल 2020
कोविड -19 महामारी आणि त्या पार्श्वभूमीवर 24 मार्चच्या मध्यरात्रीपासून केलेल्या २१ दिवसांच्या लॉकडाउनमुळे उद्भवलेल्या अडचणींनंतरही उन्हाळी पिकांची पेरणी समाधानकारकपणे झाली आहे. विशेषतः 25 मार्च 2020 पासून सुरु झालेल्या लॉकडाउन काळात असलेली बंधने आणि सामाजिक अंतराचे नियम असतानाही त्या परिस्थितीवर मात करीत; 10 एप्रिल 2020 रोजी कृषी, सहकार आणि शेतकरी कल्याण विभागाच्या संकलित आकडेवारीनुसार उन्हाळी पिकाखालील एकूण  लागवडीखालील क्षेत्र वाढले असून गेल्या वर्षीच्या तुलनेत 11.64% वाढ नोंदली गेली आहे. सन 2018--19 मध्ये एकूण लागवडीखालील क्षेत्र 37.12 लाख हेक्टर होते तर 2019 - 20 मध्ये 48.76 लाख हेक्टर क्षेत्रावर उन्हाळी पिकाची लागवड झाली आहे. गेल्या वर्षी याच आठवड्यात 10 एप्रिल रोजी 41.81 लाख हेक्टर क्षेत्र लागवडीखाली होते.
उन्हाळी पिकांपैकी, लागवडीखालील क्षेत्राच्या या वाढीचे मुख्य पीक हे तांदूळ आहे, ज्याच्या पेरणी क्षेत्रात 8.77% वाढीचे प्रमाण आहे. इतर सर्व पिकांच्या पेरणीच्या क्षेत्रामध्ये 1% पेक्षा कमी वाढ झाली आहे. नाचणीसारखी भरडधान्य वगळता मागील वर्षीच्या तुलनेत 0.06% किरकोळ घट नोंदली गेली आहे. गतवर्षीच्या याच कालावधीत 23.81 लाख हेक्टर क्षेत्रावर तांदुळाचे पीक होते जे यावर्षीच्या उन्हाळ्यात वाढून 32.58 लाख हेक्टर झाले आहे. मुख्यतः पश्चिम बंगालमध्ये , तेलंगणात , ओडिशात , आसाममध्ये , कर्नाटकमध्ये , छत्तीसगडमध्ये , तामिळनाडूत , बिहारमध्ये , महाराष्ट्रात , मध्य प्रदेशमध्ये , गुजरातमध्ये  आणि केरळमध्ये  क्षेत्र तांदुळाखाली नोंदविण्यात आले आहे.
मागील वर्षीच्या याच कालावधीत 3.01 लाख हेक्टर क्षेत्राच्या तुलनेत यावर्षी सुमारे 3.97 लाख हेक्टर क्षेत्र डाळींखाली नोंदविण्यात आले आहे. प्रामुख्याने तामिळनाडूत , उत्तर प्रदेश , पश्चिम बंगाल , गुजरात , छत्तीसगड , बिहार  कर्नाटक , पंजाब , महाराष्ट्र , मध्य प्रदेश , झारखंड , तेलंगणा  आणि उत्तराखंड .क्षेत्र डाळींखाली नोंदविण्यात आले आहे.
मागील वर्षातील याच कालावधीत 4.33 लाख हेक्टर क्षेत्राच्या तुलनेत यावर्षी भरडधान्यांचे 5..54 लाख हेक्टर क्षेत्रफळ नोंदविण्यात आले. यात मुख्यतः गुजरात , पश्चिम बंगाल , महाराष्ट्र , बिहार , कर्नाटक , छत्तीसगड , तामिळनाडू , मध्य प्रदेश  आणि झारखंड  क्षेत्र भरडधान्याखाली नोंदविण्यात आले आहे.
तेलबियांमध्ये मागील वर्षीच्या याच कालावधीत 5.97 लाख हेक्टर क्षेत्राच्या तुलनेत यावर्षी सुमारे 6..66 लाख हेक्टर क्षेत्रावर पेरणी झाली आहे. मुख्यत्वे पश्चिम बंगाल , कर्नाटक , गुजरात , ओडिशा , महाराष्ट्र , तामिळनाडू  आंध्र प्रदेश , उत्तर प्रदेश , तेलंगणा , छत्तीसगड , हरियाणा , पंजाब , बिहार  आणि मध्य प्रदेश (0.02 लाख हेक्टर क्षेत्रावर तेलबियांची पेरणी झाली आहे.
उन्हाळ्यातील पिकांच्या लागवड क्षेत्रातील वाढीच्या सारणीसाठी येथे क्लिक करा.
G.Chippalkatti/V.Joshi/P.Kor
(Visitor Counter : 165
पंतप्रधान कार्यालय
आशियाई क्रीडा स्पर्धा 2022 मध्ये सहभागी झालेल्या भारतीय खेळाडूंशी पंतप्रधान 10 ऑक्टोबरला संवाद साधून संबोधितही करणार
नवी दिल्ली, 9 ऑक्टोबर 2023
पंतप्रधान नरेंद्र मोदी 10 ऑक्टोबर 2023 रोजी नवी दिल्लीतील मेजर ध्यानचंद स्टेडियममध्ये दुपारी सुमारे 4:30 वाजता, आशियाई क्रीडा स्पर्धा 2022 मध्ये सहभागी झालेल्या भारतीय संघातील खेळाडूंशी संवाद साधतील आणि त्यांना संबोधित करतील.
हा कार्यक्रम म्हणजे आशियाई क्रीडा स्पर्धा 2022 मधील उत्कृष्ट कामगिरीबद्दल खेळाडूंचे अभिनंदन करण्याचा आणि त्यांना भविष्यातील स्पर्धांसाठी प्रेरित करण्याचा पंतप्रधानांचा प्रयत्न आहे. भारताने आशियाई क्रीडा स्पर्धा 2022 मध्ये 28 सुवर्ण पदकांसह एकूण 107 पदके जिंकली.जिंकलेली एकूण पदके विचारात घेतल्यास भारताची आशियाई खेळांमधील ही सर्वोत्तम कामगिरी आहे.
या कार्यक्रमाला आशियाई क्रीडा स्पर्धेतील भारतीय संघातील खेळाडू, त्यांचे प्रशिक्षक, भारतीय ऑलिम्पिक संघटनेचे अधिकारी, राष्ट्रीय क्रीडा महासंघांचे प्रतिनिधी, युवा व्यवहार आणि क्रीडा मंत्रालयाचे अधिकारी उपस्थित राहणार आहेत.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
निवडणूक काळात राजकीय पक्षांच्या कामगिरीबद्दल अहवाल प्रसिद्घ करावा-उपराष्ट्रपती व्यंकय्या नायडू यांचे प्रसारमाध्यमांना आवाहन
पेड न्यूज टाळा, निर्भय आणि नि:पक्षपाती बना
नवी दिल्ली, 20 मार्च 2019
प्रसारमाध्यमांनी निवडणूक काळात राजकीय पक्षांच्या कामगिरीबद्दल वस्तुनिष्ठ अहवाल सादर करावा, ज्यामुळे जनतेला निवडणुकीच्यावेळी माहितीपूर्ण निवड करणे शक्य होईल, असे आवाहन उपराष्ट्रपती एम. व्यंकय्या नायडू यांनी केले.
ते आज नवी दिल्लीत पहिले ‘अटल बिहारी स्मृती व्याख्यान’ देतांना बोलत होते. ज्ञानी मतदार निर्मितीत प्रसारमाध्यमांची भूमिका या विषयावर बोलतांना उपराष्ट्रपती म्हणाले की, जर माध्यमांनी पदांच्या कामगिरीचा अहवाल प्रसिद्ध केला तर लोक या पक्षांकडून त्यांची आश्वासने, साधनसंपत्ती उभी करणे आणि त्यांचा विनियोग कसा करणार आहेत या विषयीचे उत्तरदायित्व मागू शकतात. आपला देश केवळ जगातही सर्वात मोठी लोकशाही म्हणूनच नाही तर सर्वात सळसळती, स्वच्छ लोकशाही म्हणून मिरवू शकेल, असेही ते म्हणाले.
माध्यमांनी सच्चेपणा दर्शवणारा आरसा म्हणून कार्य केले पाहिजे. वस्तुस्थितीला वाढवून अथवा कमी दाखवू नये असे ते म्हणाले. ‘पेड न्यूज’ बद्दल वाटणारी चिंता व्यक्त करून ते म्हणाले की, माध्यमांनी पेड न्यूज टाळावी.
माध्यमांनी मुद्दे आणि आव्हाने यांचे विश्लेषण करावे असेही त्यांनी सुचवले.
B.Gokhale/J.Patankar/P.Kor
(Visitor Counter : 145
संरक्षण मंत्रालय
भारतीय हवाई दलासाठी 56 सी-295 एमडब्ल्यू मालवाहू विमान खरेदीला केंद्रीय मंत्रिमंडळाची मंजुरी
'आत्मनिर्भर भारत'ला मोठी चालना
नवी दिल्ली, 8 सप्टेंबर 2021
प्रमुख ठळक वैशिष्ट्ये :
- स्पेनमधून उड्डाणास तयार स्थितीतील 16 विमाने पाठवली जातील; 40 विमानांची भारतात निर्मिती केली जाईल
- स्वदेशी क्षमता बळकट करण्यासाठी आणि 'मेक इन इंडिया'ला चालना देण्यासाठी अनोखा उपक्रम
- सर्व विमानांमध्ये स्वदेशी इलेक्ट्रॉनिक वॉरफेअर सूट बसवले जातील
- आयएएफच्या जुन्या अव्रो विमानांची जागा घेतील
- समकालीन तंत्रज्ञानासह 5-10 टन क्षमतेचे मालवाहू विमान
आज, सुरक्षाविषयक केंद्रीय समितीने भारतीय हवाई दलासाठी स्पेनच्या मेसर्स एअरबस डिफेन्स आणि स्पेस एस. ए , कडून 56 सी-295 एमडब्ल्यू मालवाहू विमाने खरेदी करण्यास मंजुरी दिली. सी -295 एमडब्ल्यू विमान 5-10 टन क्षमतेची वाहतूक करणारे विमान आहे जे समकालीन तंत्रज्ञानाने सुसज्ज आहे. हे विमान भारतीय हवाई दलाच्या जुन्या एवरो विमानांची जागा घेईल. विमानाला मागच्या बाजूला जलद प्रतिसादासाठी आणि सैन्य आणि वस्तू पॅराशुटद्वारे सोडण्यासाठी एक दरवाजा आहे.
करारावर स्वाक्षरी केल्यापासून 48 महिन्यांच्या आत स्पेनमधून सोळा विमाने उड्डाणक्षम स्थितीत पाठवली जातील आणि करारावर स्वाक्षरी केल्यापासून दहा वर्षांमध्ये टाटा कन्सोर्टियमद्वारे चाळीस विमानांची भारतात निर्मिती केली जाईल. अशा प्रकारचा हा पहिलाच प्रकल्प आहे ज्यामध्ये एका खासगी कंपनीद्वारे भारतात लष्करी विमानांची निर्मिती केली जाईल. सर्व छप्पन विमानांमध्ये स्वदेशी इलेक्ट्रॉनिक वॉरफेअर सूट बसवले जातील. हा प्रकल्प भारतातील एरोस्पेस परिसंस्थेला चालना देईल ज्यामध्ये देशभरातील अनेक एमएसएमई विमानाच्या सुट्या भागांच्या निर्मितीमध्ये सहभागी होतील.
एरो स्ट्रक्चरचे मोठ्या संख्येने तपशीलवार भाग, सब -असेंब्ली आणि प्रमुख भागांची असेंब्ली भारतात तयार केली जाणार आहे. हा कार्यक्रम देशातील एरोस्पेस परिसंस्थेत रोजगार निर्मितीतील उत्प्रेरक म्हणून काम करेल आणि भारताचे हवाई क्षेत्र आणि संरक्षण क्षेत्र यात 600 अति कुशल रोजगार, 3000 पेक्षा अधिक अप्रत्यक्ष रोजगार आणि 3000 मध्यम कौशल्य रोजगाराच्या संधीसह 42.5 लाखांपेक्षा अधिक कामाचे मनुष्य तास निर्माण करण्याची शक्यता आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 267
मंत्रिमंडळ
राष्ट्रीय आरोग्य अभियानाच्या प्रगतीबाबत आणि अभियानाच्या प्रदत्त कार्यक्रम समिती आणि एमएसजीच्या निर्णयाबाबत पंतप्रधानांना मंत्रिमंडळाकडून माहिती
नवी दिल्ली, 9 ऑक्टोबर 2019
राष्ट्रीय आरोग्य अभियानाच्या  प्रगतीबाबत आणि अभियानाच्या प्रदत्त कार्यक्रम समिती  आणि एमएसजीच्या निर्णयाबाबत पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत त्यांना माहिती देण्यात आली.
वैशिष्टे:
- एनआरएचएम/ एनएचएमसुरु झाल्यापासून माता मृत्यू दरात घट होत आहे. घट होण्याचा सध्याचा दर राहिल्यास 2030 च्या पूर्वीच भारत एसडीजीचे उद्दिष्ट गाठू शकेल.
- मलेरियाग्रस्त रुग्णांचे प्रमाण कमी आणण्यात आणि यामुळे होणाऱ्या मृत्यूचे प्रमाण कमी आणण्यात भारताला मोठे यश प्राप्त झाले आहे.
- सुधारित राष्ट्रीय क्षयरोग नियंत्रण कार्यक्रम अधिक मजबूत करण्यात आला आहे. क्षयाचे अचूक आणि जलद निदान करण्यासाठी सर्व जिल्ह्यात 1180 सीबीएनएएटी मशीन बसवण्यात आली आहेत. गेल्या वर्षात यामुळे या मशिनच्या वापरात तिप्पट वाढ झाली आहे.
- 2018-19 मधे 52744 आयुष्मान भारत हेल्थ आणि वेलनेस सेंटरना मंजुरी देण्यात आली. अशी 15000 केंद्रे कार्यान्वित करण्याचे उद्दिष्ट ठेवण्यात आले असताना त्यापेक्षा जास्त म्हणजे 17149 केंद्रे कार्यान्वित करण्यात आली. 2018 – 19 मधे आशा, कर्मचारी परिचारिका यासारख्या 181267 आरोग्य कार्यकर्त्यांना प्रशिक्षण देण्यात आले.
- 2018 मधे 17 अतिरिक्त जिल्ह्यात गोवर आणि रुबेला बाबत लसीकरण करण्यात आले.मार्च 2019 पर्यंत 30.50 कोटी मुलांचा यात समावेश आहे.
- 2018-19 मधे अतिरिक्त दोन राज्यात रोटाव्हायरस लस आणण्यात आली. आतापर्यंत याअंतर्गत सर्व राज्ये आणि केंद्र शासित प्रदेश आले आहेत.
- आशा सेविकांच्या मासिक भत्यात 1000 रुपयांवरून वाढ करून तो 2000 रुपये करण्यात आला.
- पोषण अभियाना अंतर्गत एप्रिल 2018 मधे अनिमिया मुक्त भारत अभियान सुरु करण्यात आले.
- पोषण अभियाना अंतर्गत मुलांसाठी घरगुती काळजी विषयी एचबीवायसी कार्यक्रम सुरु करण्यात आला.
- क्षय,कुष्ठरोग, मलेरिया ,काळा आजार यापासून मुक्त असा दर्जा प्राप्त करणाऱ्या राज्य आणि केंद्र शासित प्रदेशांना पारितोषिके देण्याच्या योजनेला मंजुरी देण्यात आली.
- हेपेटायटीस ए, बी, सी आणि ई ला रोखण्याबरोबरच त्यावरच्या उपचारासाठी राष्ट्रीय व्हायरल हेपेटायटीस नियंत्रण कार्यक्रमाला मंजुरी देण्यात आली आहे. सुमारे 5 कोटी रुग्णांना याचा लाभ होणार आहे.
N.Sapre/N.Chitale/D.Rane
(Visitor Counter : 117
वस्त्रोद्योग मंत्रालय
वस्त्रोद्योग मंत्रालयाची “समर्थ” योजना  मार्च २०२४ पर्यंत कार्यान्वित
85% पेक्षा अधिक महिला लाभार्थी, बहुसंख्य महिला समाजातील उपेक्षित वर्गातील
वस्त्रोद्योग कंपन्यांच्या समन्वयासह रोजगार दुवा या योजनेचे उद्दिष्ट
'समर्थ' योजना , ही वस्त्रोद्योग मंत्रालयाचा मागणीवर आधारित आणि नोकरीभिमुख एकछत्री कौशल्य कार्यक्रम आहे. योजनेच्या अंमलबजावणीचा कालावधी मार्च 2024 पर्यंत आहे. कौशल्य विकास आणि उद्योजकता मंत्रालयाद्वारे स्वीकारलेल्या व्यापक कौशल्य धोरण आराखड्यांतर्गत ही योजना तयार करण्यात आली आहे.
ही योजना कापड उद्योग/उद्योग संघटना, राज्य सरकारी संस्था आणि वस्त्रोद्योग मंत्रालयाच्या विभागीय संस्था जसे हातमाग विकास आयुक्त कार्यालय, हस्तकला विकास आयुक्त कार्यालय आणि रेशीम मंडळ यांसारख्या कार्यान्वयन भागीदारांद्वारे राबविण्यात येते.
याशिवाय, या योजनेअंतर्गत राष्ट्रीय कौशल्य पात्रता आराखड्यासह  सह संरेखित एकूण 184 अभ्यासक्रम विविध वस्त्रोद्योग क्षेत्र, ज्यात हातमाग/हस्तकलासारखे पारंपारिक क्षेत्र आणि रूढ वस्त्र परिधानापासून तांत्रिक वस्त्रोद्योगासारखे सारखे प्रगत क्षेत्र समाविष्ट आहे.
संघटित वस्त्रोद्योग क्षेत्रांतर्गत अभ्यासक्रमांमध्ये रोजगार दुवा अनिवार्य आहे. त्यानुसार प्रवेश स्तरावर 70% आणि उच्च कौशल्य अभ्यासक्रमांसाठी 90% प्लेसमेंट अनिवार्य आहे. आतापर्यंत वाटप केलेल्या 3.47 लाख लाभार्थ्यांच्या कौशल्य उद्दिष्टापैकी 1.5 लाख लाभार्थ्यांना प्रशिक्षण देण्यात आले आहे. योजनेअंतर्गत आतापर्यंत प्रशिक्षित लाभार्थ्यांपैकी 85% पेक्षा जास्त लाभार्थी महिला आहेत. संघटित क्षेत्रातील अभ्यासक्रमांमध्ये प्रशिक्षित लाभार्थ्यांपैकी 70% पेक्षा जास्त लाभार्थ्यांना प्लेसमेंट प्रदान करण्यात आली आहे.
कार्यान्वयन भागीदारांचे पॅनल व्यापक असावे यासाठी मंत्रालयाने वस्त्रोद्योग आणि वस्त्रोद्योग क्षेत्राशी संबंधित उद्योग संघटनांकडून पॅनलमध्ये सहभागी होण्यासंदर्भात प्रस्ताव मागवले आहेत. अर्ज सादर करण्याचे पोर्टल 14.03.2023 पर्यंत खुले आहे.
या उद्देशाने आणलेल्या विनंतीपत्राचे  तपशील खालील लिंक्सद्वारे ऍक्सेस केले जाऊ शकतात:
वस्त्रोद्योग मंत्रालयाचे संकेतस्थळ :- https://www.texmin.nic.in/coming-tender
समर्थ संकेतस्थळ : https://samarth-textiles.gov.in
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने एकूण 100 कोटी 59 लसींच्या मात्रा देण्याचा टप्पा पार
गेल्या 24 तासात 15,786 नवीन रुग्णांची नोंद झाली,
सध्या रुग्ण बरे होण्याचा दर 98.16 % ; मार्च 2020 पासून सर्वाधिक दर
गेल्या 24 तासात 18,641 रुग्ण बरे झाले, एकूण बरे झालेल्या रुग्णांची संख्या वाढून 3,35,14,449
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0..51%; मार्च 2020 पासून सर्वात कमी रुग्णसंख्या
भारतातील उपचाराधीन रुग्णांची संख्या 1,75,745 आहे, गेल्या 232 दिवसांतील सर्वात कमी
साप्ताहिक पॉझिटिव्हिटी दर  गेले 119 दिवस 3 % पेक्षा कमी
दैनंदिन पॉझिटिव्हिटी दर  गेले 53 दिवस 3% पेक्षा कमी
आतापर्यंत एकूण 59.70 कोटी चाचण्या करण्यात आल्या.